લક્ષ્મીજીએ પોતાનું વક્તવ્ય ચાલું રાખ્યું - દેવીઓ! એક અગત્યની વાત કહેવી રહી ગઈ તમારો પ્રાણ બચવાનો સંભવ હોય ત્યાં અસત્ય બોલવામાં પાપ લાગતું નથી. અસત્ય બોલવાના પાપ કરતાં ગાયની પ્રાણ-રક્ષાનું પુણ્ય અનેક ગણું વધારે હોય છે. આવો અદભુત તમારો મહિમા છે, તેથી હું તમારી પાસે યાચના કરવા આવી છું કે, મને તમે સ્વીકારી મને આશ્રય આપો. હું તમારા શરણમાં આવી છું, તમારી સેવિકા છું, એમ જાણી મને તમારી પોતાની કરી લો. તમે અન્યને આદર દેવાવાળી અને શુકનવંતી છો. તમે જો મારો ત્યાગ કરશો તો પછી સંસારમાં સર્વત્ર મારો અનાદર થવા લાગશે.